හිරු ප්‍රවෘත්ති අංශය සිදුකළ විමසීමකදී සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය අනිල් ජාසිංහ සඳහන් කළේ රෝගීන් වැඩි වශයෙන් හඳුනා ගැනීම සඳහා මෙලෙස පී.සී.ආර්. පරීක්ෂණ සංඛ්‍යාව ඉහළ නැංවීමට පියවර ගත් බවයි.කෙසේ වෙතත්, කොරෝනා වෛරසය සම්බන්ධයෙන් ඇමරිකාව සහ යුරෝපා කලාපය තුළ පැතිර යන සමාජ සම්ප්‍රේෂණ තත්ත්වය මේ වනතුරුත් ශ්‍රී ලංකාවෙන් පෙන්නුම් නොකරන බව සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය අනිල් ජාසිංහ වැඩිදුරටත් සඳහන් කළා.මේ අතර, දැනට සීමා ලිහිල් කර ඇති සහ ඉදිරියේදී සීමා ලිහිල් කෙරෙන ප්‍රදේශවල ජනතාව නිරෝධායන නීතිරීතිවලට අනුකූලව අනිවාර්යයෙන්ම කටයුතු කළ යුතු බව පොලිස් මූලස්ථානය අවධාරණය කරනවා.